ส่งคืนเจ้าของ
ประติมากรรม &#8220;นกหงัง&#8221; ที่ตั้งเด่นเป็นสง่าอยู่หน้าธนาคารศรีนคร สาขาสวนมะลิ มานานหลายสิบปี ที่เจ้าสัวอุเทน เตชะไพบูลย์ อดีตประธานกรรมการธนาคาร ได้รังสรรค์ไว้กลางสระน้ำหน้าสำนักงานใหญ่ธนาคารศรีนคร เมื่อครั้งที่ธนาคารยังเกรียงไกรในแวดวงการเงิน ก่อนที่จะต้องปิดตัวไปเมื่อครั้งวิกฤตต้มยำกุ้ง
11 ก.พ. 2556

ประติมากรรม “นกหงัง” ที่ตั้งเด่นเป็นสง่าอยู่หน้าธนาคารศรีนคร สาขาสวนมะลิ มานานหลายสิบปี ที่เจ้าสัวอุเทน เตชะไพบูลย์ อดีตประธานกรรมการธนาคาร ได้รังสรรค์ไว้กลางสระน้ำหน้าสำนักงานใหญ่ธนาคารศรีนคร เมื่อครั้งที่ธนาคารยังเกรียงไกรในแวดวงการเงิน ก่อนที่จะต้องปิดตัวไปเมื่อครั้งวิกฤตต้มยำกุ้ง
นกหงังฝูงนี้กลายเป็นมรดกตกทอดจากธนาคารศรีนครไปสู่มือของธนาคารนครหลวงไทย เพราะโดนแบงก์ชาติสั่งให้ควบรวมกิจการกันแก้ปัญหาฐานะการเงิน 
แต่เมื่อธนาคารโนวาสโกเทีย ผู้ถือหุ้นใหญ่ของธนาคารธนชาตได้ขอซื้อหุ้นใหญ่ของธนาคารนครหลวงไทยจากกองทุนฟื้นฟูฯ นกหงังฝูงนี้ก็ตกมาอยู่ในมือของธนาคารธนชาตอีกทอดหนึ่ง
ผ่านมาเกือบ 16 ปี นกหงังฝูงนี้ก็ได้กลับคืนสู่อ้อมกอดของผู้ให้กำเนิด โดยคุณพี่สมเจตน์ หมู่ศิริเลิศ ซีอีโอแบงก์ธนชาต มอบประติมากรรมนกหงังให้มาติดตั้งไว้ในสวนสวยหน้าหอเกียรติยศ “ดร.อุเทน เตชะไพบูลย์” ในมหาวิทยาลัยหัวเฉียวเฉลิมพระเกียรติ เพื่อให้อาจารย์และนักศึกษาจะได้มาชื่นชมทั้งศิลปะที่งดงาม และใจที่ใคร่ครวญถึงปรัชญาความสามัคคี การเป็นผู้นำ และการให้ที่ไม่รู้จบ ที่เจ้าสัวอุเทน ทุ่มเทปลูกฝังมาตลอด
งานนี้ได้ใจคนในตระกูลเตชะไพบูลย์ไปเต็มๆ เลยเฮีย